lieky na horúčku
Dobrý deň, chcela by som sa opýtať akým spôsobom miešať lieky na vysokú teplotu? Mam paralen a paracetamol a ibuprofen
Dobrý deň,
ďakujeme za Vašu otázku.
Lieky Paralen a Paracetamol sú lieky s totožným obsahom, teda oba obsahujú účinnú látku paracetamol. Preto je potrebné užívať iba jeden z uvedených liekov. Paralen (alebo Paracetamol) sa pre dospelých podáva pri vysokej horúčke 1 - 2 tablety podľa potreby v časovom odstupe najmenej 4 hodiny do maximálnej dennej dávky 8 tabliet (4 g). Najvyššia jednotlivá dávka je 2 tablety. V prípade vysokej horúčky môžete kombinovať lieky s obsahom paracetamolu a ibuprofénu (Ibalgin) pri dodržaní časového odstupu minimálne 4 hodiny medzi danými liekmi.
Prajem pekný zvyšok dňa.
S pozdravom
Mgr. Emma Halás Haluščíková